64% लोग मानते हैं आज पांचवीं बार IPL चैंपियन बनेगी चेन्नई, 69% बोले- पर्पल कैप शमी को मिलेगी
Indian Premier League (IPL) 2023 Latest Quiz Today - आज धोनी के धुरंधरों के आगे गिल कितने सफल होंगे। क्या हार्दिक पंड्या अपनी गुजरात टीम को लगातार दूसरे साल आईपीएल का खिताब दिलाने में सफल हो पाएंगे
आईपीएल-2023 का फाइनल शुरू हो चुका है।
चेन्नई पांचवीं बार ट्रॉफी जीत मुंबई की बराबरी करना चाहती है तो गुजरात लगातार दूसरी बार टाइटल अपने नाम करना चाहती है।
दोनों टीमें क्वालिफायर-1 में भी भिड़ चुकी हैं, जहां गुजरात हार गई थी। मगर होम ग्राउंड में फाइनल मैच में दोबारा मौका मिला है जिसे टीम खोना नहीं चाहेगी।
मैच शुरू होने से पहले भास्कर के IPL क्विज में लोगों ने अपना प्रेडिक्शन भी दे दिया है।
64% लोग मानते हैं कि आज चेन्नई की जीत पक्की है।
जानिए, क्या कहता है लोगों का प्रेडिक्शन
चेन्नई करना चाहता है मुंबई की बराबरी…गुजरात को चाहिए दूसरी जीत
चेन्नई इस से पहले 10 बार आईपीएल फाइनल खेल चुकी है। उसके हाथ 4 बार आईपीएल ट्रॉफी हाथ लगी है।
वहीं पिछले साल डेब्यू करने वाली टीम गुजरात के लिए ये लगातार दूसरी बार फाइनल में खेलने का मौका होगा।
2022 में गुजरात ने राजस्थान को 7 विकेट से हराकर आईपीएल की ट्रॉफी अपने नाम की थी।
200+ का टारगेट बढ़ाएगा जीत के चांस
आईपीएल में गुजरात और चेन्नई कुल 4 बार आमने-सामने आए। इन 4 मुकाबलों में 3 बार गुजरात ने बाजी मारी।
लेकिन यहां रोचक बात ये है कि दोनों में से कोई भी टीम एक बार 200 रन का आंकड़ा नहीं छू पाई।
कुछ दिन पहले हुए क्वालिफायर-1 में भी चेन्नई पहले बल्लेबाजी करते हुए 7 विकेट खोकर 172 रन ही बना पाई थी।
फाइनल में 200+ का टारगेट टीम की जीत के चांस बढ़ा सकता है।
आईपीएल के एक सीजन में शतकों के मामले में शुभमन अब कोहली और बटलर की बराबरी पर
शुभमन गिल आईपीएल के सीजन में शानदार फॉर्म में दिखे। पिछले मैच के बाद ऑरेंज कैप भी अब गिल के सर पर ही है।
गिल इस सीजन में अब तक 3 शतक की मदद से 851 रन बनाने में सफल रहे हैं।
इन 3 शतक में से 2 शतक नरेंद्र मोदी स्टेडियम में बने हैं।
गिल ने इसी स्टेडियम में खेलते हुए एक शतक हैदराबाद तो वहीं दूसरा मुंबई के खिलाफ मारा था।
एक सीजन में 3 शतक मारने वाले वो तीसरे बल्लेबाज हैं।
उनसे पहले विराट कोहली(2016) और जोस बटलर(2022) ही ये मुकाम हासिल कर पाए हैं।
फाइनल में पिछले दो साल से टॉस जीतने वाला हार रहा है
पिछले दो साल के टॉस रिजल्ट को देखें तो पता लगता है कि जिस भी टीम ने टॉस जीता, वो फाइनल नहीं जीत पाई।
2021 की बात करे तो चेन्नई और कोलकाता के बीच फाइनल हुआ। टॉस जीतकर कोलकाता ने पहले गेंदबाजी का फैसला किया।
लेकिन वो चेन्नई के दिए 192 रन का टारगेट हासिल नहीं कर पाई और 27 रन से हार गई।
वहीं 2022 की बात करें तो राजस्थान और गुजरात के बीच फाइनल हुआ।
राजस्थान ने टॉस जीता और पहले बल्लेबाजी की।
मगर 130 रन ही बना पाई और गुजरात ने ये टारगेट सिर्फ 3 विकेट खोकर हासिल कर लिया।
मोहम्मद शमी है पर्पल कैप के सबसे तगड़े दावेदार
ये साल गुजरात टीम के गेंदबाजों के लिए काफी अच्छा रहा।
इसका अंदाजा आपको इस साल की पर्पल कैप लिस्ट को देखकर लग जाएगा।
इस लिस्ट में टॉप-3 गेंदबाज गुजरात के ही हैं। फिलहाल पर्पल कैप मोहम्मद शमी के पास है जिन्होंने इस साल 28 विकेट लिए हैं।
वहीं दूसरे नंबर पर है राशिद खान जो इस सीजन 27 विकेट लेने में सफल रहे हैं।
इसके अलावा गुजरात के तीसरे गेंदबाज हैं मोहित शर्मा जिन्होंने इस साल 24 विकेट लिए हैं।